અમેરિકા જ્યારે વ્યાજદર વધારે છે ત્યારે ડોલર અન્ય વૈશ્વિક કરન્સી સામે મજબૂત બને છે. તેને લીધે ઊભરતાં બજારોની આર્થિક વૃદ્ધિ ધીમી પડે છે. અગાઉ આ પરિણામ માટેનો સહસંબંધ ઘણો ઊંચો હતો. એટલે સમાન સ્થિતિ ઊભી થવાની શક્યતા છે. તાજેતરમાં બજારમાં મોટી ઊથલપાથલ નોંધાઈ છે. વૈશ્વિક બજારોમાં પણ વોલેટિલિટી વધી શકે. આર્જેન્ટિના અને તુર્કી જેવા કેટલાક દેશોને તેમની આર્થિક સમસ્યા છે. તેને લીધે કેટલાક જોખમનું પુન: મૂલ્યાંકન કરવું પડ્યું છે. જોકે, ભારત પર તેની કોઈ અસર નહીં થાય, પણ સેન્ટિમેન્ટ ખરાબ થઈ શકે. એટલે અમેરિકામાં વ્યાજદર વધે ત્યારે ઊભરતાં બજારોના રિસ્ક પ્રીમિયમમાં પણ વધારો થાય છે. એટલે મોટા ભાગના રોકાણકારો ડોલર ઊભરતાં બજારોમાંથી નાણાં ખેંચી અમેરિકામાં પ્રમાણમાં સુરક્ષિત એસેટ્સમાં રોકવાનું પસંદ કરે છે.